OpenLLM-France/wikimedia huggingface dataset:
# Províncies Unides (Índia)

Les Províncies Unides fou el nom adoptat per la província britànica anomenada abans Províncies Unides de l'Índia Britànica des de l'1 d'abril de 1937. L'1 d'abril de 1946 va obtenir autogovern i el 15 d'agost de 1947 es va integrar a l'Índia. Les províncies índies (reorganitzades com a mínim per incloure els antics estats tributaris protegits) van esdevenir estats federats en la constitució del 26 de gener de 1950 data en la qual va adoptar oficialment el nom d'Uttar Pradesh.

## Governadors
### sobirania britànica

* Sir Harry Graham Haig 1937 - 1939 (ja estava en el càrrec)
* Sir Maurice Garnier Hallett 1939 - 1945
* Sir Francis Verner Wylie 1945 - 1947

### Domini de l'Índia

* Sra. Sarojini Naidu 1947 - 1949 (+1949)
* Bidhubhusan Malik (interí) 3 de març 1949 - 2 de maig de 1949
* Sir Hormasji Peroshaw Mody 1949 - 26 de gener de 1950 (va seguir en el càrrec)
* Vegeu: Uttar Pradesh, llista de governadors

## Ministres en cap
### sobirania britànica

* Govind Ballabh Pant 1 d'abril de 1946 - 15 d'agost de 1947 (Partit del Congrés)

### Domini de l'Índia

* Govind Ballabh Pant 15 d'agost de 1947 - 26 de gener de 1954 (Partit de Congrés, va seguir en el càrrec)
* Vegeu Uttar Pradesh, llista de ministres en cap

## Referències

* Worldstatesmen
# Lubeník

Lubeník és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1427.
# Menjagrà gris

El menjagrà gris (Sporophila intermedia) és un ocell de la família dels tràupids (Thraupidae).

## Hàbitat i distribució

Habita boscos i arbusts al nord de Sud-amèrica, a l'illa de Trinitat, nord i oest de Colòmbia, Veneçuela, Guyana i nord del Brasil.

## Referències

* ↑ «Menjagrà gris». Cercaterm. TERMCAT, Centre de Terminologia. Rev. 20/10/2022(català)
# Dableiber

Dableiber (derivat del verb alemany bleiben que significa quedar-se) és el terme que es va fer servir durant la Segona Guerra Mundial als habitants del Tirol del Sud que arran l'Acord d'Opció al Tirol del Sud van optar per quedar-se a Itàlia, contra els optaten que optaren per marxar i renunciar a la ciutadania italiana.

## Història

Els Dableiber, també anomenats Nicht-Optanten, eren part de la població de parla alemanya que van decidir quedar-se al Tirol del Sud amb motiu de l'acord italogermànic de juny 1939, que preveia una "opció" per als habitants de parla alemanya (qui volgués podia renunciar a la ciutadania italiana i passar al Reich) Amb l'objectiu d'empènyer la majoria de sudtirolesos a marxar cap a Alemanya, l'organització nazi Völkischer Kampfring Südtirols (VKS) va començar una campanya de desprestigi contra els dableiber, entre altres coses, amb la circulació de pamflets ofensius:
| « | Qhi son els Dableiber? Falsos cristians, putes velles, egoistes, clients dels prostíbuls, frares exaltats, mals predicadors, italians bastards, un grapat de nobles, alguns amb molts milions obtinguts amb enganys. Alguns dels que per por del seus propis diners fan de xulos pels italians. Aquells que voldrien sortir més tard esperant Otó d'Habsburg-Lorena. | » |
La gran majoria dels sudtirolesos, vora 165.000 persones, va optar per marxar al Tercer Reich. Els Dableiber, vora 63.000, per la seva oposició van ser considerats traïdors i sofriren insults, persecucions i maltractaments, que s'accentuaren durant els "sis-cents dies" (setembre 1943 - abril 1945) en què la província va ser controlada directament pels alemanys, inclosa en la Zona d'Operacions dels Prealps (Operationszone Alpenvorland – OZAV) controlada directament pel Tercer Reich. Molts foren reclutats a la força i enviats al Front Oriental.

## Reivindicació

Va ser l'alpinista Reinhold Messner, en la dècada del 1980, el primer sudtirolès qui, protegit per la seva fama, es va atrevir a declarar públicament i obertament com a veritables patriotes del Tirol del Sud als dableiber que es van quedar per protegir la seva Heimat o terra dels seus avantpassats, diferent de la Vaterland (que era la gran pàtria germànica, considerada com la seva terra natal), i no aquells que, tot i que també per la intoleràincia del règim feixista opressor, havien optat pel Tercer Reich.

## Referències

* ↑ Gruber, Lilli. Eredità - Una storia della mia famiglia tra l'Impero e il fascismo. Milano: Rizzoli, 2012, p. 355. ISBN 978-88-17-04537-7.
* ↑ Baratter 2005, p. 111.
* ↑ Baratter 2005, p. 189.
* ↑ Reinhold Messner «Reinhold: «Sudtirolo e nazionalsocialismo»». , 14-02-2006.

## Bibliografia

* Lorenzo Baratter Le Dolomiti del Terzo Reich, 2005 Mursia Milano ISBN 88-425-3463-3
* PDF Michele Zanette L'Alto Adige di Hitler. Collaborazione e resistenza durante l'occupazione nazista dell'Alto Adige 1943 - 1945, Anno Accademico 2010-2011 Università degli Studi di Trento
* Option, Heimat, Opzioni: una storia dell'Alto Adige. Catalogo della mostra a cura del Tiroler Geschichtsverein, Bolzano, TGV, 1989.
# Piana degli Albanesi

Piana degli Albanesi (albanès: Hora e Arbëreshëvet) és un municipi italià, dins de la ciutat metropolitana de Palerm. L'any 2007 tenia 6.214 habitants. És un dels municipis on viu la comunitat arbëreshë. Limita amb els municipis d'Altofonte, Monreale i Santa Cristina Gela.

## Història

El municipi fou fundat el 1488 per un grup d'albanesos que fugien de l'avançada dels turcs pels Balcans després de la derrota de Skanderbeg. Actualment encara mantenen la llengua i molts dels costums tradicionals.

## Administració

Llista d'alcaldes :
| Període | Identitat | Partit |
| 2006- | Gaetano Caramanno | Centredreta |

## Personatges il·lustres

* Lekë Matrënga, escriptor.
* Gjergji Guxeta, papàs i escriptor
* Dhimitër Kamarda, escriptor i folklorista
* Zef Skiroi, poeta i lingüista
* Zef Skirò Di Maxho, poeta i dramaturg
# Shenandoah (Texas)

Shenandoah és una població dels Estats Units a l'estat de Texas. Segons el cens del 2000 tenia 1.503 habitants.

## Demografia

Segons el cens del 2000, Shenandoah tenia 1.503 habitants, 504 habitatges, i 441 famílies. La densitat de població era de 460,6 habitants per km².
Dels 504 habitatges en un 36,7% hi vivien nens de menys de 18 anys, en un 78,8% hi vivien parelles casades, en un 7,1% dones solteres, i en un 12,5% no eren unitats familiars. En l'11,1% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,17.
Per edats la població es repartia de la següent manera: un 26,5% tenia menys de 18 anys, un 6,2% entre 18 i 24, un 27% entre 25 i 44, un 32% de 45 a 60 i un 8,3% 65 anys o més.
L'edat mediana era de 39 anys. Per cada 100 dones de 18 o més anys hi havia 91 homes.
La renda mediana per habitatge era de 72.813 $ i la renda mediana per família de 76.116 $. Els homes tenien una renda mediana de 51.250 $ mentre que les dones 30.966 $. La renda per capita de la població era de 26.421 $. Aproximadament l'1,8% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shenandoah». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Shenandoah». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Castell d'Oshi

El castell Oshi (忍 城 Oshi-jō) és un castell japonès situat a Gyōda, prefectura de Saitama, al Japó. Durant el període Edo, fou el centre del domini Oshi, de 100.000 koku, però el castell és molt més conegut per la seva associació amb el setge del castell Oshi, de finals del període Sengoku. El castell també era conegut com a "Kama-jō" (亀 城 Castell Tortuga) o "Oshi-no-uki-jō" (忍 の 浮 き 城 el castell flotant d'Oshi). Va ser considerada com una de les set fortaleses principals de la regió de Kantō.

## Història

El castell Oshi fou construït per Narita Akiyasu als voltants de 1479. La família Narita governà sobre l'àrea de Gyōda, inicialment, com a vassalls del clan Uesugi d'Ogigayatsu, canviat la seva aliança amb el clan Odawara Hōjō en 1546. La ciutat que envoltava el castell fou incendiada per Uesugi Kenshin en 1574.
El castell aprofitava els pantans i aiguamolls dels voltants com a part de la seva defensa i es considerava impenentrable. En 1590, Toyotomi Hideyoshi envià Ishida Mitsunari amb un exèrcit de 23.000 efectius per a prendre el castell. En el Setge d'Oshi, 619 samurais i 2000 soldats de la lleva local, liderats per l'onna-bugeisha Kaihime, feren front a nombrosos atacs, entre els que hi hagué un intenta d'inundar el castell i ofegar als defensors (imitant a Hideyoshi en el seu famós Setge de Takamatsu). Tot i així, malgrat la impressionant construcció 28 quilòmetres de dics que feu aixecar Ishida i les pluges torrencials, el castell encara va mantenir durant més d'un mes. De fet, els defensors només rendiren el castell després de saber que el seu senyor havia estat vençut a Odawara.
L'àrea passà a ser controlada per Tokugawa Ieyasu i el castell fou reconstruït com a centre de 100.000 koku del domini Oshi, governat per una successió de daimyos de diferents branques del clan Matsudaira i del clan Abe. La ciutat del castell prosperà durant el període Edo gràcies a la seva proximitat amb la ruta Nakasendō i el riu Tone.
Després de la restauració Meiji, totes les estructures del castell foren destruïdes i el lloc es convertí en un parc públic. L'estructura actual fou reconstruïda en 1988 per tal d'impulsar el turisme local i per a allotjar el Museu d'Història Local de la Ciutat de Gyōda (行田市郷土博物館, Gyōda-shi Gōdō Hakubutsukan).

## Referències

* Schmorleitz, Morton S. (1974). Castles in Japan. Tokyo: Charles E. Tuttle Co. pp. 144–145. ISBN 0-8048-1102-4.
* Motoo, Hinago (1986). Japanese Castles. Tokyo: Kodansha. p. 200 pàgines. ISBN 0-87011-766-1.
* Mitchelhill, Jennifer (2004). Castles of the Samurai: Power and Beauty. Tokyo: Kodansha. p. 112 pages. ISBN 4-7700-2954-3.
* Turnbull, Stephen (2003). Japanese Castles 1540-1640. Osprey Publishing. p. 64 pàgines. ISBN 1-84176-429-9.
# Cerva

Cerva és un municipi italià, situat a la regió de Calàbria i a la província de Catanzaro. L'any 2023 tenia 1086 habitants.

## Demografia

Evolució demogràfica :
| 1r gener 2017 | 1r gener 2018 | 1r gener 2023 |
| 1.212 | 1.198 | 1.086 |

## Administració

Llista d'alcaldes i alcaldesses :
| Dates mandat | Nom de l'alcalde/ssa | Causa finalització |
# Mallory Franklin

Mallory Franklin (Windsor, Anglaterra, 19 de juny de 1994) és una piragüista anglesa que competeix en les diferents modalitats d'eslàlom (C-1, K-1 i KX-1). Ha participat en 1 Olimpíada, guanyant la medalla de plata als Jocs Olímpics de Tòquio 2020, en la modalitat de canoa. A més ha guanyat 8 medalles (2 d'or) en els Campionats del Món i 10 medalles (2 d'or) en els Campionats d'Europa.

## Trajectòria professional

Jocs Olímpics :
| Any | Seu | Posició | Categoria |
| 2020 | Tòquio | 2 | C-1 Eslàlom |
| Campionat del Món ||||
| 2010 | Ljubljana | 7a posició | C-1 Eslàlom |
| 2011 | Bratislava | 9a posició | C-1 Eslàlom |
| 2013 | Praga | 2 | C-1 Eslàlom |
| 2014 | Maryland | 2 | C-1 Eslàlom |
| 2014 | Maryland | 31a posició | K-1 Eslàlom |
| 2015 | Londres | 7a posició | C-1 Eslàlom |
| 2017 | Pau | 1 | C-1 Eslàlom |
| 2017 | Pau | 20a posició | K-1 Eslàlom |
| 2018 | Rio de Janeiro | 2 | C-1 Eslàlom |
| 2018 | Rio de Janeiro | 2 | K-1 Eslàlom |
| 2019 | La Seu d'Urgell | 11a posició | C-1 Eslàlom |
| 2019 | La Seu d'Urgell | 20a posició | K-1 Eslàlom |
| 2021 | Bratislava | 2 | C-1 Eslàlom |
| 2021 | Bratislava | 12a posició | K-1 Eslàlom |
| 2021 | Bratislava | 9a posició | KX-1 Eslàlom |
| 2022 | Augsburg | 3 | C-1 Eslàlom |
| 2022 | Augsburg | 26a posició | K-1 Eslàlom |
| 2023 | Londres | 8a posició | K-1 Eslàlom |
| 2023 | Londres | 1 | C-1 Eslàlom |
| 2023 | Londres | 25a posició | KX-1 Eslàlom |
| Campionat d'Europa ||||
| 2010 | Bratislava | 6a posició | C-1 Eslàlom |
| 2011 | La Seu d'Urgell | 9a posició | C-1 Eslàlom |
| 2012 | Augsburg | 2 | C-1 Eslàlom |
| 2014 | Viena | 14a posició | C-1 Eslàlom |
| 2015 | Markkleeberg | 2 | C-1 Eslàlom |
| 2016 | Liptovski Mikulas | 3 | C-1 Eslàlom |
| 2017 | Ljubljana | 19a posició | C-1 Eslàlom |
| 2017 | Ljubljana | 4a posició | K-1 Eslàlom |
| 2018 | Praga | 2 | C-1 Eslàlom |
| 2018 | Praga | 15a posició | K-1 Eslàlom |
| 2019 | Pau | 1 | C-1 Eslàlom |
| 2019 | Pau | 2 | K-1 Eslàlom |
| 2021 | Ivrea | 6a posició | C-1 Eslàlom |
| 2022 | Liptovski Mikulas | 1 | C-1 Eslàlom |
| 2022 | Liptovski Mikulas | 3 | K-1 Eslàlom |
| 2022 | Liptovski Mikulas | 2 | KX-1 Eslàlom |
| 2023 | Cracòvia | 3 | C-1 Eslàlom |
| 2023 | Cracòvia | 8a posició | K-1 Eslàlom |
| 2023 | Cracòvia | 11a posició | KX-1 Eslàlom |

## Referències

* ↑ «Perfil oficial» (en anglès). Federació Internacional de Piragüisme. [Consulta: 1r novembre 2023].
* ↑ «Perfil oficial olímpic» (en anglès). olympics.com. [Consulta: 1r novembre 2023].
# Menjagrà gorjablanc

El menjagrà gorjablanc (Sporophila albogularis) és un ocell de la família dels tràupids (Thraupidae).

## Hàbitat i distribució

Habita zones arbustives a les terres baixes de l'est del Brasil.

## Referències

* ↑ «Menjagrà gorjablanc». Cercaterm. TERMCAT, Centre de Terminologia. Rev. 20/10/2022(català)
# Rossinyol bord de Makira

El rossinyol bord de Makira (Horornis parens) és una espècie d'ocell de la família dels cètids (Cettiidae). És endèmic de l'illa de Makira, a les Illes Salomó. Els seus hàbitats principals són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.

## Referències

* ↑ «Rossinyol bord de Makira». Cercaterm. TERMCAT, Centre de Terminologia. Rev. 11 setembre 2023 (català)
* ↑ «Cupwings, crombecs, cettiid bush warblers, Streaked Scrub Warbler, yellow flycatchers, hylias» (en anglès). IOC World Bird List Version 13.2. International Ornithologists' Union, 01-07-2023. [Consulta: 10 octubre 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 630. ISBN 978-84-16728-37-4.
* ↑ BirdLife International. «Shade Bush-warbler. Horornis parens» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Dace Melbārde

Dace Melbārde (Riga -aleshores Unió Soviètica-, 3 d'abril de 1971) és una política letona. Fou ministra de Cultura de Letònia des del 31 d'octubre del 2013 fins al 18 de juny del 2019, quan deixà el càrrec per esdevenir eurodiputada.
Va estudiar a la facultat de Filosofia i Història de la Universitat de Letònia, té el doctorat en administració pública i arts. Va ser Secretària d'Estat del Ministeri de Cultura i directora del Centre nacional letó de la cultura. Del 1999 al 2004 va ser nomenada Secretària General de la Comissió Nacional Letònia per a la UNESCO.
Ha rebut diversos premis, com el Premi Spidola de la National Cultural Foundation per l'excel·lència en la gestió de la cultura el 2005 i també el premi del Ministeri d'Afers Exteriors de la República de Letònia pels èxits en la construcció de l'estat letó el 2002.

## Referències

* ↑ «Dace MELBĀRDE» (en castellà). Parlament Europeu. Eurodiputats. [Consulta: 19 febrer 2021].
* ↑ «papildināts (12:57) - NA kultūras ministra amatam plāno virzīt Daci Melbārdi» (en letó), 14-10-2013. [Consulta: 25 abril 2015].
* ↑ «Dace Melbārde» (en letó). Latvijas Republikas Ministru kabinets. Arxivat de l'original el 2015-03-16. [Consulta: 25 abril 2015].
* 1 2 «Biography Ms Dace Melbarde». UNESCO, United Nations Educational, Scientific and Cultural Organization. [Consulta: 19 febrer 2021].

## Vegeu també

* Tercer Gabinet Dombrovskis
* Primer Gabinet Straujuma
* Segon Gabinet Straujuma
# Piana Crixia

Piana Crixia (en lígur: A Ciana; en piemontès: Pion) és un comune (municipi) a la província de Savona, a la regió italiana de la Ligúria, situat uns 50 km a l'oest de Gènova i uns 25 km al nord-oest de Savona. A 31 de desembre de 2011 la seva població era de 857 habitants, sobre una superfície de 29.6 km².
Piana Crixia limita amb els següents municipis: Castelletto Uzzone, Dego, Merana, Pezzolo Valle Uzzone, Serole i Spigno Monferrato.

## Ciutats agermanades

Piana Crixia està agermanat amb:
* Saint-Jodard, França (2001)

## Referències

* ↑ «8milaCensus». [Consulta: 22 gener 2019]. Istat.
# Shen Zhou

    Advertiment: existeix un altre artista que també es diu Shen Zhou que va viure del 1848 al 1903.
Shen Zhou (xinès tradicional: 瀋周, xinès simplificat: 沈周, pinyin: Shěn Zhōu) fou un pintor durant la dinastia Ming, nascut el 1427 a Changzhou (長洲), actualment Suzhou (蘇州), al sud de la província de Jiangsu i mort el 1509).La seva família era d'origen benestant. Com a cal·lígraf i pintor va tenir com a alumne Wen Zhengming
Relacionat amb el corrent artístic dels lletrats (wenren, 文人), la influència de la tradició és notable en l'inici de la seva obra però va anar evolucionant cap a un enfocament més innovador i individualista. Se'l considera un dels integrants del grup de pintors d'elit coneguts amb la denominació “Els Quatre Mestres Ming” (明四家) juntament amb Tang Yin (唐寅), Wen Zhengming (文徵明) i Qiu Ying (仇英). Fundador de la cèlebre Escola Wu.

## Referències

* ↑ Huaiyu, Guo.. 5000 ans d'Art Chinois. ISBN 978-2-8099-1601-0.
* ↑ http://www.annapujadas.cat/eina/historia/seminaris/TXTpdf/s09_calixTXT.pdf Arxivat 2014-02-01 a Wayback Machine., pàg. 20

## Bibliografia

* “The Literari Vision: Sixteenth Century Wu School Painting and Calligraphy” d'A.R.M.-Hylan. Memphis 1984.
* “Friends of Wen Cheng-ming : a view from the Crawford Collection : [catalogue of the exhibition]” de Marc F. Wilson, Kwan S. Wong (China House Gallery). Del 24 octubre de 1974 al 26 de gener de 1975.

## Enllaços externs

* http://www.chinaonlinemuseum.com/painting-shen-zhou.php
# Arnold III de Boulogne

Arnold III de Boulogne, mort el 990, va ser comte de Boulogne de 971 a 990. Era fill d'Arnold II de Boulogne, comte de Boulogne.
Va succeir al seu pare el 971. No se sap gaire cosa sobre el seu regnat, fins al punt que ha estat de vegades confós amb el seu pare homònim. Va morir el 990, i les seves possessions foren compartides entre els seus tres fills:
* Balduí († 1033) al Bulonès
* Arnold IV († vers 1019) al Ternois (comtat de Saint Pol, on s'identifica amb el comte Arnolf (vers 990-1030)
* Un altre fill de nom desconegut va rebre el nord del Ternois amb la castellania de Thérouanne.

## Font

* Alain Lottin, Histoire de Boulogne-sur-Mer
# Aghbalou (Midelt)

Aghbalou (en àrab اغبالو, Aḡbālū; en amazic ⴰⵖⴱⴰⵍⵓ) és una comuna rural de la província de Midelt, a la regió de Drâa-Tafilalet, al Marroc. Segons el cens de 2014 tenia una població total de 9.547 persones.
Situat a la vall de l'Urika, a la cruïlla que porta cap a Ukaimeden. A partir d'aquest poble, en direcció a Setti Fatma, la vall de l'Urika es fa més estreta i comença a agafar alçada gradualment. A la vora, pujant cap Ukaimeden, hi ha el poble d'Igri el Khemac.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Piana (riu)

* Per a altres significats, vegeu «Piana».
El Piana - Пьяна (rus) - és un riu de Rússia, un afluent del Surà. Passa per l'óblast de Nijni Nóvgorod i per la República de Mordòvia.
Té una llargària de 436 km i drena una conca de 8.060 km². El seu cabal mitjà és de 25 m³/s a 65 km de la seva desembocadura al Surà. El seu cabal màxim és de 1.500 m³/s i el mínim de 12 m³/s. És navegable al seu curs inferior, i les principals viles per on passa són Perevoz i Sergatx.
Viccionari
# Línia evolutiva de Shellder

Shellder és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Cloyster

Cloyster és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak.

## Referències

* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Shellder a Bulbapedia (anglès)
* Cloyster a Bulbapedia (anglès)
Espècies de Pokémon :
# Carbonate

Carbonate és una localitat i comune italiana de la província de Como, regió de la Llombardia, amb 2.818 habitants.

## Evolució demogràfica

* Gràfica d'evolució de Carbonate entre 1861 i 2001

## Referències

* ↑ «Demo-Geodemo. - Maps, Population, Demography of ISTAT - Italian Institute of Statistics». Arxivat de l'original el 2017-06-22. [Consulta: 11 gener 2019].

## Enllaços externs

* Pàgina web oficial de Carbonate (italià)
# Pricolici

Un Pricolici (pronunciat en romanès /pri.koˈlit͡ʃʲ/) (la mateixa forma en plural) és una fusió entre home llop i vampir al folklore romanès. És semblant a un vârcolac, tot i que aquest últim de vegades simbolitza un goblin, mentre que el pricolici sempre té unes característiques semblants al llop. La primera referència que es té dels pricoloci és del 1716 en un manuscrit en llatí sobre la història de Moldàvia en què un pricolici es posa al mateix nivell d’un home-llop.
Els pricolici, s'assemblen als strigoi, són ànimes no morts que han sortit de la tomba per fer mal a les persones vives. Tot i que un strigoi posseeix qualitats antropomòrfiques similars a les que tenia abans de la mort, un pricolici sempre s’assembla a un llop. Sovint es diu que els homes maliciosos i violents esdevenen pricolici després de la mort, per tal de continuar fent mal a altres humans.
Alguns folklores romanesos afirmen que els pricolici són homes llop a la vida i després de morir, es tornen com a vampirs. Això també dona lloc a la llegenda dels vampirs que es poden convertir en animals com llops, gossos o mussols i ratpenats. El tema comú de tots aquests animals és que són caçadors nocturns molt semblants als vampirs.
Fins i tot recentment, molta gent que viu a les zones rurals de Romania ha afirmat haver estat atacada amb brutalitat per llops anormalment grans i ferotges. Pel que sembla, aquests llops ataquen silenciosament, inesperadament i només objectius solitaris. Les víctimes d’aquests atacs solen afirmar que el seu agressor no era un llop comú, sinó un pricolici que ha tornat a la vida per continuar causant estralls.
Es desconeix l'etimologia de la paraula, tot i que probablement té orígens dacis.

## Referències

* ↑ Guiley, Rosemary Ellen. Dizionario dei vampiri e dei lupi mannari : una guida utile e divertente per conoscere tutti i segreti delle figure orrorifiche piu affascinanti dell'immaginario collettivo. Roma: Newton Compton, 2007. ISBN 978-88-541-0908-7.
* ↑ Dicționarul explicativ al limbii române